JWD บวกกว่า 3% ลุ้นผลงานไตรมาส 3/62 โดดเด่น โบรกฯเคาะซื้อเป้า 12.50 บ.
JWD บวกกว่า 3% ลุ้นผลงานไตรมาส 3/62 โดดเด่น โบรกฯเคาะซื้อเป้า 12.50 บ. ล่าสุดอยู่ที่ 9.20 บาท บวก 0.30 บาท หรือ 3.37% มูลค่าซื้อขาย 30.37 ล้านบาท
JWD บวกกว่า 3% ลุ้นผลงานไตรมาส 3/62 โดดเด่น โบรกฯเคาะซื้อเป้า 12.50 บ. ล่าสุดอยู่ที่ 9.20 บาท บวก 0.30 บาท หรือ 3.37% มูลค่าซื้อขาย 30.37 ล้านบาท
7 ต.ค. 2562

ผู้สื่อข่าวรายงานว่า ราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ล่าสุด ณ เวลา 15.55 น. อยู่ที่ 9.20 บาท บวก 0.30 บาท หรือ 3.37% สูงสุดที่ 9.25 บาท ต่ำสุดที่ 9.05 บาท ด้วยมูลค่าซื้อขาย 30.37 ล้านบาท

ทั้งนี้ บล.ทิสโก้ ระบุในบทวิเคราะห์ แนะนำ “ซื้อ” JWD ราคาเป้าหมาย 12.50 บาท/หุ้น หนุนโดยรายได้จากสัมปทานในระยะยาว และอัตรากำไรที่เพิ่มขึ้น โดยเราใช้สมมติฐานของ WACC ที่ 7.4% และมีความเสี่ยงคือ การสิ้นสุดสัมปทาน, การหาที่ดินใหม่ๆ และความล่าช้าในการทำ M&amp;A และ JV
โดยผลประกอบการของ JWD จะเติบโตในระดับ 2 หลักเมื่อเทียบจากปีก่อนในช่วงไตรมาส 3/62 และช่วง 9 เดือนแรกปี 2562 โดยที่ธุรกิจหลักทั้ง 3 ด้านของบริษัทจะเป็นปัจจัยหนุนรายได้ในอนาคต ในขณะที่ส่วนแบ่งกำไรจากเงินลงทุนและ JV จะทำให้ผลประกอบการเพิ่มขึ้น
ทั้งนี้คาดรายได้รวมที่ 882 ล้านบาท เพิ่มขึ้น 4% เมื่อเทียบจากปีก่อน และ 6% เมื่อเทียบจากไตรมาสก่อน หนุนโดยที่เก็บสินค้าอันตราย (15% เมื่อเทียบจากปีก่อน) ห้องเย็น (15% เมื่อเทียบจากปีก่อน) และสินค้าทั่วไปเพิ่มขึ้น 40% เมื่อเทียบจากปีก่อน ตรงข้ามกับรายได้ของการขนส่งและอาหารที่ลดลง ด้านส่วนแบ่งกำไรจากเงินลงทุนและ JV เพิ่มขึ้น 1 เท่า YoY และ 30% เมื่อเทียบจากไตรมาสก่อน ตามลำดับจาก PPSEZ ที่กัมพูชา, Transimex ที่เวียดนาม และ CJ Logistics โดยอัตรากำไรขั้นต้นอยู่ที่ 28.4% ในช่วงไตรมาส 3/62 เทียบกับ 26.1% ในช่วงไตรมาส 3/61 และ 28% ในช่วงไตรมาส 2/62 ทำให้ผลประกอบการรายไตรมาสจะเพิ่มขึ้น 23% เมื่อเทียบจากปีก่อน และ 8% เมื่อเทียบจากไตรมาสก่อน เป็น 86 ล้านบาท
อย่างไรก็ตามปรับลดรายได้ปี 2562-2564 ลง รวมถึงผลประกอบการจากสมมติฐานธุรกิจลานเก็บสินค้าและอาหารที่ชะลอตัวลงในปี 2562 รวมถึงธุรกิจรถยนต์ในปี 2563-2564